***Հավելված N 153***

***Հաստատված է***

***ՀՀ քաղաքաշինության, տեխնիկական***

***և հրդեհային անվտանգության տեսչական մարմնի***

***ղեկավարի 2021թ. փետրվարի 15-ի N Կ 02-Լ հրամանով***

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԳԵՂԱՐՔՈՒՆԻՔԻ ՏԱՐԱԾՔԱՅԻՆ ԲԱԺՆԻ**

**ՊԵՏԻ ՏԵՂԱԿԱԼ**

|  |
| --- |
| **1․ Ընդհանուր դրույթներ** |
| **1.1. Պաշտոնի անվանումը, ծածկագիրը**  Քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) Գեղարքունիքի տարածքային բաժնի (այսուհետ՝ Բաժին) պետի տեղակալ (ծածկագիրը՝ 71-28.2.զ-Ղ4-1)։  **1.2. Ենթակա և հաշվետու է**  Բաժնի պետի տեղակալն անմիջական ենթակա և հաշվետու է Բաժնի պետին:  **1.3 ենթակա և հաշվետու պաշտոններ**  Բաժնի պետի տեղակալը ենթակա և հաշվետու աշխատողներ չունի։  **1.4. Փոխարինող պաշտոնի կամ պաշտոնների անվանումները**  Բաժնի պետի տեղակալի բացակայության դեպքում նրան փոխարինում է Բաժնի պետը կամ գլխավոր մասնագետներից մեկը։  **1.5. Աշխատավայրը**  Հայաստանի Հանրապետություն, Գեղարքունիքի մարզ, ք․ Գավառ, Նալբանդյան 116։ |
| **2․ Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**  1․ համակարգում է քաղաքաշինական գործունեություն իրականացնող սուբյեկտների կողմից քաղաքաշինական գործունեությունը կանոնակարգող իրավական ակտերի և քաղաքաշինական փաստաթղթերի պահանջների կատարման ապահովման նկատմամբ վերահսկողությունը․  2․ համակարգում է տարածքային կառավարման մարմինների և տեղական ինքնակառավարման մարմինների կողմից քաղաքաշինական ծրագրային փաստաթղթերի պահանջների կատարման ապահովման նկատմամբ վերահսկողությունը․  3․ համակարգում է բնակավայրերի հողերի օգտագործման, կառուցապատման համար նախատեսված այլ հողերի քաղաքաշինական սահմանափակումների և իրավական նորմերի պահանջների պահպանման նկատմամբ վերահսկողությունը․  4․ համակարգում է շենքերի և շինությունների շինարարության (քանդման) և շահագործման ընթացքում մարդկանց ու կենսագործունեության միջավայրի անվտանգության ապահովման նկատմամբ վերահսկողությունը․  5․ համակարգում է ինքնակամ շինարարության կանխարգելման ու կասեցման և ՀՀ օրենսդրությամբ սահմանված կարգով դրա հետևանքների վերացման նկատմամբ վերահսկողությունը․  6․ համակարգում է տարածքային կառավարման և տեղական ինքնակառավարման մարմինների, կազմակերպությունների, ինչպես նաև պաշտոնատար անձանց կողմից հրդեհային և տեխնիկական անվտանգության նորմատիվ փաստաթղթերի պահանջների կատարման նկատմամբ վերահսկողությունը․  7․ համակարգում է Հայաստանի Հանրապետության օրենսդրությանը համապատասխան ստուգումների և հրդեհային հետազոտությունների իրականացումը կազմակերպություններում, հիմնարկներում և բնակելի շենքերում․  8․ համակարգում է Տեսչական մարմնի ղեկավարի հանձնարարությամբ շենքերը և շինությունները շահագործման ընդունող հանձնաժողովների աշխատանքներին մասնակցությունը.  9․ համակարգում է հրդեհային անվտանգության ապահովման միջոցառումների մշակումը և իրականացումը․  10․ համակարգում է կազմակերպությունների, արտադրական տեղամասերի, առանձին ագրեգատների աշխատանքի, շենքերի, շինությունների շինարարության, վերակառուցման, վերականգնման, ուժեղացման, արդիականացման աշխատանքների, ինչպես նաև շենքերի և շինությունների շահագործման ամբողջովին կամ մասնակի դադարեցման վերաբերյալ Բաժնի պետին առաջարկությունների ներկայացումը` հրդեհային անվտանգության նորմատիվ փաստաթղթերի պահանջների այն խախտումների դեպքում, որոնք անմիջականորեն և ուղղակի սպառնալիք են ստեղծում հրդեհների առաջացման և (կամ) մարդկանց անվտանգության համար․  11․ համակարգում է տրանսպորտի ոլորտի նորմատիվ իրավական ակտերի պահանջների պահպանման նկատմամբ վերահսկողությունը․  12․ համակարգում է Տեսչական մարմնի իրավասությունների սահմաններում ավտոմոբիլային տրանս­պորտի բնագավառի իրավական ակտերի և լիցենզիաների պահանջների կատարման նկատմամբ վերահսկողությունը․  13․ համակարգում է Տեսչական մարմնի իրավասությունների սահմաններում վերահսկողության իրականացումը ավտոկայաններում և երթակարգավարական կետերում, Հայաստանի Հանրապետության օրենսդրության պահանջներին համապատասխան չհատկացված վայրերում գոյացած ավտոտրանսպորտային միջոցների կուտակումների կետերում, ինչպես նաև տարածքային կառավարման համապատասխան մարմինների հետ պետավտոտեսչության անշարժ պահակետերում` Հայաստանի Հանրապետության ոստիկանության և պետական կառավարման համապատասխան մարմինների ղեկավարների համատեղ հրամանի հիման վրա․  14․ համակարգում է էներգետիկայի բնագավառում գործունեություն իրականացնող անձանց և սպառողների էներգատեղակայանքներում տեխնիկական ստուգումների իրականացում էլեկտրաէներգետիկական համակարգում՝ 110 կՎ և բարձր լարման, գազամատակարարման համակարգում՝ գազի միջին և բարձր ճնշման էներգատեղակայանքներում` համակարգերի հուսալիության և անվտանգության չափանիշների պահպանման նպատակով․  15․ համակարգում է մինչև 110 կՎ լարման էլեկտրաէներգետիկական, 5.8 ՄՎտ-ից բարձր դրվածքային հզորության ջերմամատակարարման և ցածր ճնշման գազի համակարգերում էներգետիկայի բնագավառում գործունեություն իրականացնող տնտեսավարողների նկատմամբ վերահսկողությունը․  16․ համակարգում է էներգետիկայի բնագավառում գործունեություն իրականացնող անձանց և սպառողների էներգատեղակայանքների տեխնիկական ստուգումների արդյունքներով տեխնիկական կանոնակարգերի պահանջների խախտումներ հայտնաբերելիս ակտ-կարգադրագրերի կազմում, դրանցում նշված պահանջների կատարման նկատմամբ վերահսկողությունը․  17․ համակարգում է էներգատեղակայանքներում տեխնիկական կանոնակարգերի նորմերի խախտումների վերլուծության կատարում և դրանց վերաբերյալ վիճակագրության վարում, նոր տեխնիկական կանոնակարգեր ընդունելու կամ գործող տեխնիկական կանոնակարգերում փոփոխություններ և լրացումներ կատարելու վերաբերյալ առաջարկությունների ներկայացումը․  18․ համակարգում է պետական և տեղական ինքնակառավարման մարմինների որակավորված ֆիզիկական և իրավաբանական անձանց կողմից կատարված գեոդեզիական, աստղագեոդեզիական, տիեզերագեոդեզիական, ծանրաչափական, տեղագրական, կադաստրային, ինժեներագեոդեզիական, աերոհանութային և քարտեզագրական աշխատանքների որակի ու նորմատիվային փաստաթղթերի պահանջների պահպանման նկատմամբ վերահսկողությունը.  19․ համակարգում է գեոդեզիական աշխատանքների չափաբանական ապահովման, սերտիֆիկացման և ստանդարտների պահպանման նկատմամբ վերահսկողությունը.  20․ համակարգում է քարտեզների, ատլասների, հատակագծերի կազմման, հրատարակման, բազմացման սահմանված կարգի նկատմամբ վերահսկողությունը.  21․ համակարգում է հրատարակվող ատլասների ու քարտեզների վրա հանրապետության սահմանների և դրանց բովանդակության այլ տարրերի գրաֆիկ ուրվագծման, ինչպես նաև բնակավայրերի և աշխարհագրական օբյեկտների անվանումներ և տառադարձությունների նկատմամբ վերահսկողությունը․  22․ համակարգում է պետական և տեղական նշանակության քարտեզագրագեոդեզիական ֆոնդերի պահպանման, նյութերի ու տվյալների բազմացման և օգտագործման, տեղեկատվության տրամադրման նկատմամբ վերահսկողությունը.  23․ համակարգում է գեոդեզիական և քարտեզագրական աշխատանքների իրականացման արդյունքում ստացվող տեղեկատվության, թվային, էլեկտրոնային և այլ ձևերով պահվող նյութերի ու տվյալների հաշվառման, պահպանման, բազմացման և դրանց օգտագործման սահմանված կարգի պահպանման նկատմամբ վերահսկողությունը.  24․ համակարգում է գեոդեզիական և քարտեզագրական գործունեության բոլոր սուբյեկտների կողմից գեոդեզիայի և քարտեզագրության բնագավառում նորմատիվ տեխնիկական փաստաթղթերի պահանջների պահպանման նկատմամբ վերահսկողությունը.  25․ համակարգում է հողօգտագործման ոլորտի հարաբերությունները կարգավորող իրավական ակտերի պահպանման նկատմամբ վերահսկողությունը.  26․ համակարգում է իրավաբանական և ֆիզիկական անձանց կողմից ներկայացված դիմումներում բարձրացված հարցերի ուսումնասիրության իրականացման և դրա հիման վրա Բաժնի պետին համապատասխան առաջարկությունների ներկայացման աշխատանքները․  27․ համակարգում է Բաժնի լիազորությունների շրջանակներում հաշվետվությունների, առաջարկությունների, տեղեկանքների և միջնորդագրերի նախապատրաստման աշխատանքները․  28․ համակարգում է Բաժնի առջև դրված գործառույթներից և խնդիրներից բխող իրավական ակտերի նախագծերի, առաջարկությունների, եզրակացությունների, այլ փաստաթղթերի նախապատրաստումը և ներկայացումը Բաժնի պետին․  29․ համակարգում է մեկ ամսվա կտրվածքով հանձնարարականների կատարման ընթացքի մասին վերլուծական տեղեկանքի տրամադրումը Բաժնի պետին․  **Իրավունքները՝**   * համապատասխան մարմիններից պահանջել և ստանալ վերահսկողական գործառույթներ իրականացնելու, այդ թվում՝ ստուգումներ անցկացնելու, ինչպես նաև՝ առաջարկություններ, տեղեկանքներ, հաշվետվություններ, միջնոր­դություններ, զեկու­ցա­գրեր և այլ գրություններ պատրաստելու համար անհրաժեշտ փաստաթղթեր, հիմնավորումներ, մասնագիտական կարծիքներ. * վերահսկողական գործառույթների ընթացքում ի հայտ եկած օրենսդրական խնդիրների մասով Բաժնի պետին ներկայացնել առաջարկություններ իրավական ակտերում փոփոխություններ կատարելու վերաբերյալ. * վերահսկողության իրականացման ընթացքում պահանջել`   - տվյալ ավտոտրանսպորտային միջոցով տվյալ փոխադրումն իրականացնելու իրավունքի փաստաթղթեր (լիցենզիա, թույլտվություն).  - ավտոբուսային կանոնավոր փոխադրումների դեպքում` ուղևորափոխադրումներ իրականացնող կազմակերպության տված ճանապարհային թերթիկը.   * միջազգային փոխադրողների կողմից տրանսպորտի ոլորտի օրենսդրության պահանջների կատարման նկատմամբ վերահսկողությունը իրականացնել նաև սահմանային անցման կետերում․ * ներկայացնել առաջարկություն Բաժնի պետին` ըստ անհրաժեշտության Բաժնի աշխատանքներին մասնագետներ, փորձագետներ ներգրավելու, ինչպես նաև աշխատանքային խմբեր կազմավորելու համար․ * ծանոթանալ կազմակերպությունների, արտադրական տեղամասերի, առանձին ագրեգատների, շենքերի, շինությունների շինարարության, վերակառուցման, վերականգնման, ուժեղացման, արդիականացման աշխատանքների ընթացքին․ * ծանոթանալ մինչև 110 կՎ լարման էլեկտրաէներգետիկական, 5.8 ՄՎտ-ից բարձր դրվածքային հզորության ջերմամատակարարման և ցածր ճնշման գազի համակարգերում էներգետիկայի բնագավառում գործունեություն իրականացնող տնտեսավարողների գործունեությանը․ * ծանոթանալ էներգետիկայի բնագավառում գործունեություն իրականացնող տնտեսավարողների և սպառողների կողմից էներգատեղակայանքների տեխնիկական ստուգումների արդյունքներով տեխնիկական կանոնակարգերի պահանջների խախտումների արդյունքում տրված ակտ-կարգադրագրերի կատարման ընթացքին՝ դրանցում նշված պահանջների կատարման վերահսկման և օրենքով սահմանված պատասխանատվության միջոցների կիրառման համար Բաժնի պետին առաջարկության ներկայացման նպատակով․ * ծանոթանալ տարածքային կառավարման մարմինների և տեղական ինքնակառավարման մարմինների կողմից քաղաքաշինական ծրագրային փաստաթղթերին․ * ծանոթանալ նոր կազմվող, հրատարակման և բազմացման ենթակա քարտեզների, ատլասների և հատակագծերի բովանդակությանը․   **Պարտականությունները**՝   * ուսումնասիրել և ստուգել քաղաքաշինության, էներգետիկայի, տրանսպորտի, տեխնիկական և հրդեհային անվտանգության, գեոդեզիայի, հողօգտագործման և քարտեզագրության ոլորտներում իրականացվող ստուգումների ընթացքը, օրենսդրական պահանջների պահպանումը․ * ստուգել պետական և տեղական ինքնակառավարման մարմինների որակավորված ֆիզիկական և իրավաբանական անձանց կողմից կատարված գեոդեզիական, աստղագեոդեզիական, տիեզերագեոդեզիական, ծանրաչափական, տեղագրական, կադաստրային, ինժեներագեոդեզիական, աերոհանութային և քարտեզագրական աշխատանքների որակը ու նորմատիվային փաստաթղթերի պահանջների պահպանումը․ * ուսումնասիրել և վերլուծել էներգատեղակայանքներում տեղի ունեցած պատահարների դեպքում Հայաստանի Հանրապետության կառավարության սահմանած կարգով դրանց մասնագիտական քննության իրականացման ընթացքը․ * ուսումնասիրել և վերլուծել պետական կառավարման և տեղական ինքնակառավարման մարմինների, կազմակերպությունների, ինչպես նաև պաշտոնատար անձանց կողմից հրդեհային և տեխնիկական անվտանգության նորմատիվ փաստաթղթերի պահանջների կատարման նկատմամբ վերահսկողական աշխատանքները. * ուսումնասիրել և վերլուծել կազմակերպությունների, արտադրական տեղամասերի, առանձին ագրեգատների, շենքերի, շինությունների շինարարության, վերակառուցման, վերականգնման, ուժեղացման, արդիականացման աշխատանքները․ * Բաժնի պետին ներկայացնել առաջարկություններ շենքերի և շինությունների շահագործման ամբողջովին կամ մասնակի դադարեցման համար՝ հրդեհային անվտանգության նորմատիվ փաստաթղթերի պահանջների այն խախտումների դեպքում, որոնք անմիջականորեն և ուղղակի սպառնալիք են ստեղծում հրդեհների առաջացման և (կամ) մարդկանց անվտանգության համար. * ուսումնասիրել և վերլուծել հրդեհային անվտանգության միջոցառումների անցկացման վերաբերյալ պետական կառավարման և տեղական ինքնակառավարման մարմիններին առաջարկությունների ներկայացման ընթացքը. * ուսումնասիրել ոլորտները կարգավորող իրավական ակտերը. * Վարչարարության հիմունքների և վարչական վարույթի մասին ՀՀ օրենքով սահմանված կարգով և ժամկետներում ընթացք տալ Բաժին մուտքագրված դիմում-բողոքներին․ * օրենքով սահմանված դեպքերում անմիջապես տեղեկացնել Բաժնի պետին՝ իրավախախտումներ թույլ տված անձանց օրենքով սահմանված կարգով պատասխանատվության ենթարկելու համար իրավասու մարմիններ հաղորդումներ ներկայացնելու վերաբերյալ․ * Բաժնի պետին ներկայացնել վիճակագրություն՝ ստացված դիմում-բողոքների և դրանց ընթացքի, իրականացված վերահսկողական գործառույթների և ձեռնարկված միջոցառումների վերաբերյալ։ |
| **3․ Պաշտոնին ներկայացվող պահանջները**  **3.1. Կրթություն, որակավորման աստիճանը**  Բարձրագույն կրթություն:  **3.2. Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ։  **3.3. Աշխատանքային ստաժը, աշխատանքի բնագավառում փորձը**  Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ քաղաքաշինության կամ տրանսպորտի կամ էներգետիկայի կամ ֆիզիկայի կամ ճարտարագիտության կամ մաթեմատիկայի կամ գեոդեզիայի և քարտեզագրության կամ իրավունքի կամ ստուգումների կազմակերպման և անցկացման բնագավառում չորս տարվա աշխատանքային ստաժ։  **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**  1. Աշխատակազմի կառավարում  2. Քաղաքականության վերլուծություն, մոնիթորինգ  3. Որոշումների կայացում  4. Ծրագրերի կառավարում  5. Խնդրի լուծում  6. Բարեվարքություն  **Ընտրանքային կոմպետենցիաներ՝**   1. Փոփոխությունների կառավարում 2. Կոնֆլիկտների կառավարում 3. Ժամանակի կառավարում 4. Ժողովների և խորհրդակցությունների կազմակերպում և վարում 5. Փաստաթղթերի նախապատրաստում |
| **4․ Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար։  **4.2. Որոշումներ կայացնելու լիազորությունները**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցությունը**  Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն։  **4.4. Շփումները և ներկայացուցչությունը**  Շփվում և որպես ներկայացուցիչ հանդես է գալիս տվյալ մարմնի և այլ պետական մարմինների ներկայացուցիչների, ինչպես նաև պատվիրակված լիազորությունների շրջանակներում մասնակցում է օտարերկրյա պետությունների և միջազգային կազմակերպությունների ներկայացուցիչների հետ հանդիպումներին:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից համակարգվող կառուցվածքային ստորաբաժանման խնդիրները և դրանց տալիս լուծումներ։ |